पटना। बिहार विद्यालय परीक्षा समिति मैट्रिक और इंटर वार्षिक परीक्षा-2018 का रिजल्ट 15 मई तक जारी कर देगी। बोर्ड अध्यक्ष आनंद किशोर ने बताया कि रिजल्ट प्रकाशन की निश्चित तिथि अभी बताना संभव नहीं है। मूल्यांकन का कार्य लगभग पूरा हो चुका है। रिजल्ट तैयार करने की प्रक्रिया जारी है। पिछले साल से पहले रिजल्ट का प्रकाशन किया जाएगा। 2017 में 22 मई को मैट्रिक का रिजल्ट जारी किया गया था। इस साल 15 से 20 मई के बीच मैट्रिक और इंटर का रिजल्ट बारी-बारी से जारी किया जाएगा।